AbastSocial a l'Espai Internet
Channel: Abast Social
Date: 21/08/2013

Tall corresponent al programa Espai Internet del TN Migdia de TV3 del 14 de juliol de 2013:

" (...) Abastsocial, que es va posar en marxa a principis d'any, i que es defineix com una botiga "online" que busca promoure un consum responsable que reverteixi en causes socials. Ofereix un catàleg "online" de tota mena de productes i serveis que responguin a criteris d'ecologia i proximitat, a preus competitius, reduint al màxim els beneficis com a intermediaris i destinant una part dels ingressos a ONGs i a finançament concret de projectes socials o ambientals.

També ofereixen a les associacions solidàries l'opció de posar a la venda els seus productes a través de la web. De moment, ja col·laboren amb entitats com ara el Banc dels Aliments, Recursos Educatius per a la Infància en Risc (REIR) o la Federació Catalana d'Entitats contra el Càncer (FECEC).

A la mateixa web es defineixen com "un espai de compra solidària compromès amb el seu entorn i la seva gent" i expliquen que la seva filosofia de negoci es basa a "reduir a la mínima expressió la figura de l'intermediari, ja que l'increment de cost que suposa l'intermediari convencional ja no es dóna ".

Construïm, entre tots, un nou centre comercial!
Construïm, entre tots, AbastSocial!